CELEX: 32010R0421
Language: da
Date: 2010-05-17 00:00:00
Title: Kommissionens forordning (EU) nr. 421/2010 af 17. maj 2010 om ændring af forordning (EU) nr. 53/2010 for så vidt angår fangstbegrænsninger for lodde i grønlandske farvande

18.5.2010   
            
            
               DA
            
            
               Den Europæiske Unions Tidende
            
            
               L 121/1
            
         KOMMISSIONENS FORORDNING (EU) Nr. 421/2010
   af 17. maj 2010
   om ændring af forordning (EU) nr. 53/2010 for så vidt angår fangstbegrænsninger for lodde i grønlandske farvande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 53/2010 af 14. januar 2010 om fastsættelse for 2010 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i andre farvande, som er omfattet af fangstbegrænsninger, og om ændring af forordning (EF) nr. 1359/2008, (EF) nr. 754/2009, (EF) nr. 1226/2009 og (EF) nr. 1287/2009 (1), særlig artikel 5, stk. 4, og
   ud fra følgende betragtninger:
   
               (1)
            
            
               EU's fiskerimuligheder, når det gælder lodde i de grønlandske farvande i ICES-underområde V og XIV, er midlertidigt fastsat til 0 tons i bilag I B til forordning (EU) nr. 53/2010. I henhold til artikel 5, stk. 4, i nævnte forordning skal Kommissionen fastsætte disse fiskerimuligheder, så snart de samlede tilladte fangstmængder (TAC) for lodde er fastlagt.
            
         
               (2)
            
            
               I henhold til protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union på den ene side og den danske regering og det grønlandske landsstyre på den anden side (2), skal 7,7 % af TAC’en for lodde i de grønlandske farvande i ICES-underområde V og XIV tildeles EU.
            
         
               (3)
            
            
               De grønlandske myndigheder har meddelt Kommissionen, at TAC’en er fastsat til 150 000 tons, og at Grønland i overensstemmelse med den andel, der er fastsat i protokollen, vil tildele EU 11 550 tons, som skal fiskes inden den 30. april 2010.
            
         
               (4)
            
            
               Under hensyn til det godkendte referat af konklusionerne fra fiskerikonsultationerne mellem EU og Island for 2009, undertegnet den 16. oktober 2009, og navnlig til den mængde på 21 624 tons lodde, som EU skylder Island fra den foregående fangstperiode, bør EU's muligheder for at fiske lodde for 2010 overdrages til Island.
            
         
               (5)
            
            
               Bilag I B til forordning (EF) nr. 53/2010 bør derfor ændres i overensstemmelse hermed.
            
         
               (6)
            
            
               For at undgå en afbrydelse af fiskeriet bør denne forordning træde i kraft umiddelbart efter offentliggørelsen og anvendes fra den 1. januar 2010 —
            
         VEDTAGET DENNE FORORDNING:
   Artikel 1
   I bilag I B til forordning (EU) nr. 53/2010 affattes oplysningerne om arten lodde i område V og XIV (grønlandske farvande) således:
   
      
                  
                              »Art
                           
                           
                              :
                           
                           
                              Lodde
                              
                                 Mallotus villosus
                              
                           
                        
               
                  
                              Område
                           
                           
                              :
                           
                           
                              Grønlandske farvande i V og XIV
                              (CAP/514GRN)
                           
                        
            
                  EU
               
               
                  11 550 (3)
                  
               
               
                   
               
            
                  TAC
               
               
                  Ikke relevant
               
               
                   
               
            
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. maj 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 21 af 26.1.2010, s. 1.
   
      (2)  EUT L 172 af 30.6.2007, s. 4.
   
      (3)  Overdrages til Island. Skal tages inden 30. april 2010.«